শিৱসাগৰঃ টাই আহোম জনগোষ্ঠীক জনজাতিকৰণ কৰাৰ দাবীত টাই আহোম ছাত্ৰ সন্থাই আহ্বান জনোৱা অসম বন্ধৰ ব্যাপক প্ৰভাৱ পৰা দেখা যায় শিৱসাগৰ জিলাত৷ বন্ধৰ সময়ছোৱাত ব্যৱসায় প্ৰতিষ্ঠান, চৰকাৰী-বেচৰকাৰী কাৰ্যালয়, যান-বাহনৰ চলাচল বন্ধ থকা দেখা যায়৷ একাংশ বন্ধৰ সমৰ্থকে পুৱাই ৰাজ পথলৈ ওলাই আহি পথত টায়াৰ জ্বলাই প্ৰতিবাদ সাব্যস্ত কৰে৷ অখিল গগৈৰ মুক্তি, ছয় জনগোষ্ঠীৰ জনজাতিকৰণ, নাগৰিকত্ব সংশোধনি বিধেয়ক ২০১৬ৰ বতিল কৰাৰ দাবীত টাই আহোম ছাত্ৰ সন্থাই আহ্বান জনোৱা অসম বন্ধক ৰাজ্যৰ কেইবাটাও জাতীয় সংগঠনে সমৰ্থন জনায়৷ টাই আহোম ছাত্ৰ সন্থাৰ উপদেষ্টা অশ্বিনী চেতিয়াই অখিল গগৈৰ দৰে এক সংগ্ৰামীক ষড়যন্ত্ৰ কৰি চৰকাৰে কাৰাৰুদ্ধ কৰি ৰাখিছে বুলি কয়।
জনজাতিকৰণৰ দাবীত বন্ধ, শিৱসাগৰত বন্ধৰ ব্যাপক প্ৰভাৱ